Document ID: 32003R0676

Komisijas Regula (EK) Nr. 676/2003
(2003. gada 14. aprīlis),
ar kuru groza Regulu (EK) Nr. 1334/2001 par pagaidu atļauju izmantot jaunu piedevu dzīvnieku barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 3. un 9.r pantu,
tā kā:
(1) Ar Komisijas 2001. gada 2. jūlija Regulu (EK) Nr. 1334/2001 par pagaidu atļauju izmantot jaunu piedevu barībā [3] uz laiku atļāva kālija diformiātu izmantot par piedevu dzīvnieku ēdināšanā saskaņā ar minētajā Regulā iekļautajiem nosacījumiem.
(2) Direktīva 70/524/EEK nosaka, ka atļaujas izmantot augšanas veicinātājus jāsaista ar personu, kas atbild par to laišanu apgrozībā.
(3) Komisijai ir paziņots, ka ir mainījusies persona, kas atbild par kālija diformiāta laišanu apgrozībā, un tagad tā ir BASF Aktiengesellschaft.
(4) Persona, kas atbild par šīs piedevas laišanu apgrozībā, iesniegusi jaunus datus, lai iegūtu apstiprinājumu lielākai barības piedevas maksimālajai koncentrācijai.
(5) Dzīvnieku ēdināšanas zinātniskā komiteja ir sniegusi labvēlīgu atzinumu par šo piedevu drošumu atbilstoši jauniem izmantošanas nosacījumiem.
(6) Tādēļ attiecīgi jāgroza Regula (EK) Nr. 1334/2001.
(7) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1334/2001 pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 14. aprīlī

Labels: 0
17
6